Думаю, з часам Іван прыйдзе да разумення таго, што я не проста артыстка, спявачка, а перадусім яго мама, і бацькі на тое і існуюць, каб падтрымліваць сваіх дзяцей, дапамагаць і спрыяць ім, наколькі гэта магчыма. Асабіста я буду вельмі ўсцешана, калі ён працягне выступаць не толькі як акцёр, але і як выканаўца, тым больш у яго гэта добра атрымліваецца, Іван вельмі музыкальны, у яго цудоўны тэмбр голасу, не стае хіба трохі ўпэўненасці ў сабе.